سلام عليكم ورحمة الله وبركاته. في اول يوم العيد يا جماعة كان متوقع ان انا اتكلم النهاردة عن صلة الرحم بس انا مش هتكلم عن كده. انا عن الازواج والزوجات اللي بينهم وبين بعض زعل الوقتي. هاتكلم عن الازواج والزوجات اللي حصل بينهم طلاق. انا باكلم تلاتة في المقطع ده. خدوا بالكم في غاية الخطورة
اول نوعية انا بتكلم معها اللي بينه وبين مراته زعل الوقتي. واللي بينها وبين زوجها زعل وممكن هي في بيت اهلها الوقتي. او هم في نفس البيت بس ما بينطقوش مع بعض رغم
العيد دخل واللي ولاد مكسورين وتايهين بينهم في النص. والبيت بيتصدع وعلى وشك الطلاق. دي النوعية الاولى اللي بكلمها. النوعية التانية اللي بكلمها اللي حصل بينهم طلاقين اللي طلق مراته خلاص انا باقول لكل دول هيعمل ايه في العيد. النوعية التالتة اللي باكلمها اللي هو بقى علاقته عادية بمراته او علاقته كويسة جدا بمراته ده النوعية
هي التالتة ما بكلمش اللي مولعين في بعض وبقى بينهم محاكم وقضايا وكراهية وخلاص لو كملوا مع بعض يعني والعياذ بالله ممكن يعني ان اكره الكفر في الاسلام خلاص ممكن حد منهم يخسر دينه وما بكلمش دول دول لهم خطاب تاني خالص. النوعية الاولى اللي بكلمها النهاردة اللي زعلان مع مراته واللي مراته
قلبها مقهور الوقتي وهو قلبه مقهور. والعين داخل عليهم نكد وممكن منفصلين في البيوت او في الاماكن. او حتى جوة البيت بقول اربع رسايل الرسالة الاولى ليه؟ ليه هو ما تفرحش قلب الشيطان فيكم؟ اكتر حاجة تفرح ابليس. ابليس بيبعس الشياطين يضيعوا الناس. لما بييجوا له بقى اخر اليوم
فواحد يقول له ما زلت به حتى فعل كذا. خليته يتفرج على مقطع يبقى خليته فيقول ما صنعت شيئا. ليه؟ يا عم هيتوب. لحد ما واحد يقول له ما ما تركته حتى فرقت بينه وبين امرأته. لحد ما طلق مراته فيقول ابليس انت انت. نعم انت على حبيبي. تعالى ده انت الشيطان
الباشا اللي فيهم يبقى انت دلوقتي بتفرح قلب ابليس فيك. لان ابليس عارف ان الاسلام هو اسر. لو الاسر اتدمرت يبقى الاسلام وقع. الحاجة ربنا بيقول وللرجال عليهن درجة. اوعى تفتكر ان الدرجة دي شنبات بس. او ان الدرجة دي القوامة بس. او ان الدرجة دي الجهاد في سبيل الله بس لأ. ده
ابن عباس بيقول ان الدرجة دي اللي هي التسامح. ان الراجل هو اللي يقدر يسامح. ان الراجل هو اللي ربنا مدي له نفسية يقدر يعدي. يقدر يعدي ويبص على بيته من فوق
انقز بيته بان هو يكبر دماغه ويعدي لمراته. هو دي الرجولة. الرجولة مش ان انا بتحكم. الرجولة ان انا اقدر اسامح. ان انا اقدر اعفو. عشان فين كده انا بكلمك انت في الاول انت اللي لازم تتصل بها. انت العند بيخرب البيوت وفي الاخر الكل خسران في النهاية. الحاجة التالتة اللي باقولها لك ما تكسرش قلبك
ولادك في العيد لما يبقى كل الاطفال فرحانين واهاليهم مفرحينهم وولادك قلبهم مكسور انهم شايفين العلاقة بتتشرخ بينك وبين والدتهم وشايفين بيتهم بيتهدد وشايفين السفينة الصغيرة اللي هم عايشين فيها بتتهدد انها تغرق. ما تكسرش قلب ولادك فرحهم. لان تفرحهم تعبانة في العيد. الرسالة التانية بقى لك انت
فيك انت يا اللي جوزك زعلانة وزعلان منك وانت ما انتيش طايقاه وزعلانين من بعض. انا عايز اقول لك حاجة احسبيها صح. اوعي تفكري مين اللي غلطان. فكري مين الخسران
فان الخسران انت وهو والاولاد. وكل اولادك اللي انت بتحبيهم كله خسران. كله متدمر في النهاية. صاحبتك اللي بتشجعك على الطلاق. او ممكن تكون كمان قريبتك او اختك او اللي بتشجعك على الطلاق دي اول واحدة صاحبتك داية تهرب منك لو انت اتطلقت خوفا على زوجها. خدي بالك. ما حدش هيشيل
وما حدش هيستحمل حد الا ان يشاء الله سبحانه وتعالى. العند بيولد الكفر. اكسري ان ما فيش كرامة بين الراجل وبين مراته. ولو انت خدتي الخطوة الاولانية في المصالحة اوعي تفتكري انك بتقللي نفسك عند زوجك. ده انت بتكسريه. وبتخليه خاتم في صابعك. انا عايز اقول لكم ربنا بيقول فلا تعضلوهن ان ينكحن
ازواجهن ده بيكلم ابوها وامها واخوها اوعوا اوعوا تقعدوا تكرهوا فيه وتقولوا لها اتطلقي منه اوعوا انتم انتم بتعملوا ايه؟ هو مين اللي هيشيلها؟ في النهاية يا جماعة حرام عليكم ربنا بيقول فلا تعضلوهن. ما تطلعش عضلاتك عليها. انك انت تمنعها انها ترجع لجوزها
لو هي عايزة تتصالح مع جوزها الف سلامة يا بنتي مصلحتك. ها ازاي ؟ ده جوزها قال لي مرة وجوزها شتمني مرة يا حبيب قلبي ما تنتقمش من جوزها. انه قال لك
وحشة في في بنتك ولا في اختك. ما تنتقمش منه خلاص يا عم دي حاجة بينك وبينه. يا عم اعتزله. يا عم ابعد عنه. انما لو لو بنتك او اختك
هي وزوجها ينفع يرجعوا مع بعض. وفي امل للمصالحة لا تعدلوهن. ما تقفشي آآ حاجز في الطريق ده. الرسالة الرابعة بقى لاصحابهم طيبهم الزوج والزوجة اللي بينهم وبين بعض مشاكل. انتم فين؟ ده ربنا بيقول فابعثوا حكما من اهله وحكما من اهلها. ان يريد اصلاحا يوفق الله. ابعثه زي مبعوث
الامم المتحدة للشرق الاوسط انتم ازاي؟ ازاي؟ سايبين بيت مسلم لحد ما يقع! ازاي سايبين واحد وواحدة؟ الاتنين مقموصين من بعض ومدين ضهرهم لبعض! لحد ما يجيب البت ويجيب دولفه. ازاي ساكتين؟ وممكن يكون البعض كمان بيشجعهم على الطلاق ما تشجعهمش على الطلاق. لان ما حدش فيكم
يشيل حد منهم بعد ما يطلق بحقه حقيقي فاتقوا الله. وصلوا ما امر الله به ان يوصل. ده الاربع رسايل اللي بقولهم الاول. للي مزعل مراته او اللي بينها وبين جوزها زعل ما تكسروش قلب ولادكم في العيد. ما تحزنوهمش ما تخلوهمش مقهورين. انا ما بتشاكل لما بيحصل مشكلة بيني وبين زوجتي انا بشوف
القهرة في عيون ولادي مرعوبين. هو هيحصل ايه؟ وعشان كده دايما احرص ان انا اكرم مراتي قدامهم وان انا اعلن عن فرحتي بمراتي وتقديري قدامهم عشان عشان افرح قلبهم لان انا بحب ولادي. فرح قلب ولادك في العيد. الرسالة التانية النوع التاني اللي انا بكلمه اللي مطلق مراته. خلاص
انتم اطلقتم خلاص هي في بيت وانت في بيت وممكن تكون هي اتجوزت وانت اتجوزت. او ممكن تكون خلاص انت في بيت وهي في بيت وخلاص واتطلقت خلاص. انا عايز اقول لك
ما تنتقمش من من مراتك في ولادك. ولادك ما لهمش زنب. فرح ولادك في العيد. اديهم عيدية بحق وحقيقي. هات لهم لبس لو تقدر بحق وحقيقي لو تقدر ما تقدرش تفسحهم يا عم وهات لهم شوية ترمس بس ولادك ما تنتقمش من مرادك وتعنت مع مراتك. وتطلع الانتقام ده في الولاد حرام عليكم. حرام عليكم
فسخوا نفسية العيال بينكم. اولادك ما لهمش زنب ان كل الاولاد يبقوا فرحانين. وانت ولادك مش حاسين ان لهم اب؟ مش حاسين ان لهم سند في انا عايز اقول لك ان النفقة اللي المحكمة كتبتها لولادك مش دي اللي ربنا هيحاسبك عليها. اللي ربنا هيحاسبك عليه مستواك
الحقيقي انت كنت تقدر تديهم قد ايه. ممكن المحكمة كتبت لهم الف جنيه. ولكن الف جنيه دول ما يعملوش حاجة. انما انت امكانياتك تديهم عشر تلاف. حرام عليك. افضل دينار دينار تنفقه على اهلك. انفق على ولادك وعيد على ولادك وفرح ولادك. واجبر خاطر ولادك. كفاية كسرة الطلاق. اللي شرخت نفسيتك
وعملت عقد نفسية جواهم. ما تجيبش كمان شنخة انهم حاسين ان ابوهم مش حياتهم في حياتهم وان ابوهم مش سند لهم. وان ابوهم اتجوز تاني وبيصرف على التانية اكتر ولا
ان ابوهم خلاص بيعاند امهم في الفلوس فيهم ويحسوا ان هم مشردين. اتقوا الله في الايدي البريئة والعيون الصغيرة بتاعة ولادكم ديت وادعموهم الرسالة التالتة او النوع التالت اللي بكلمه اللي هو ومراته بقى زي الفل والدنيا زي الفل. ولكن اولاده عايزين عداية قدوة العباية. طب قرايبه وجيرانه وولاد
حبايب عايزين عداية خدوا العداية في الاخر انا والله ما اقدرش اديكي حاجة. خلاص بقى انا مراتي وباحبك لأ. خيركم خيركم لنسائه. وفي رواية خيركم خيركم خير اركض لنسائه وفي رواية او حديس اخر خيركم خيركم لاهله. الرسول عليه الصلاة والسلام سيدنا جابر ابن عبدالله بيقول عليه كلمة خطيرة. بيقول وكان رسول الله صلى الله عليه وسلم
رجلا سهلا اذا هويت عائشة شيئا وافقها عليه. يعني النبي عليه الصلاة والسلام كان راجل سهل لا مراته بتحب حاجة بيعملها لها. يبقى انت لازم تعيد على مراتك. عيد عليها بفلوس. طب انا ما عييش فلوس. خلاص يا عم ما يعني كلنا نسأل الله يعني يعني ان يكفينا بحلال
يا عم حرامي وان يغنينا بفضل عمن سواه. نسأل الله من فضله ورحمته فانه لا يملكها الا هو سبحانه وتعالى. لو معكش فلوس يا عم هي كلمة حلوة. يا عم هدية يا عم
قل لها كلمة حلوة. قل لها ولوحدك كل ما تكبر بتحلو كده ليه ؟ انت قل لها كلام جميل. قل لها كلام يفرحها ما تكسرش قلب مراتك في العيد انا وانا طفل زرت واحد وواحدة اصحاب والدي يعني هو صاحب والدي آآ في قرية من القرى فيعني فهي بقى بتقدم لنا الحاجة. انا والله العزيم
انا شفت الولا طفل شفت الكسرة في عينيها. قلت دي جوزها مزعلها. وانا طفل فهمتها. دي جوزها مزعلها وقاهرها وكاسر نفسها. زرناهم السنة اللي بعدها لقيتها وما شاء الله وانا طفل صغير وشها فرحان قلت دي جوزها مفرحها. الست لما جوزها بيفرحها الدنيا كلها بتبقى في عينيها بمبي
جوزها بيزعلها وبيكسر خاطرها بتبقى الدنيا في عينيها. كلها انت اهم شخصية في حياة مراتك اكرمها. عيد عليها على قد ما تقدر ولو بالكلمة الطيبة. ولو وقت الحلو يا جماعة فرحوا اهلكم يا جماعة انا بتكلم في المقطع ده تلاتة اللي فيه زعل بينه وبين مراته وللرجال عليهن درجة. الدرجة دي ان انت اللي تصالحها
الحاجة التانية وانت اللي توصلها وتعال على نفسك ما فيش كرامة بين الراجل ومراته. النوع التاني اللي باكلمه اللي طلق مراته ما تكسرش قلب ولادك. ما تنتقمش من في ولادك. الحاجة النوع التالت اللي هو مراته بقى هو وهي كويسين ولكن مش واخد باله ان مراته محتاجة انه يديها ويهتم بها. ويغزي
الشعر اللي بيني وبينه ربنا بيقول جعل بينكم مودة مش حب. الحب مشاعر انما المودة سلوك عملي. هدايا اهتمام والاهتمام ما بيطلبش. انما النوع الرابع بقى اللي هو ومراته مولعين في بعض بقى وبقى بينهم محاكم وخلاص. يعني كراهية رهيبة ده حاجة تانية ان شاء الله نبقى نتكلم عنها في موقف تاني
صلحوا بعض يا جماعة واوصلوا الاسر يا جماعة الاسلام هو اسر. لو الاسرة وقعت خلاص احنا كده بندمر دينا معنا. ربنا يصلح بين الاسر وبعضهم. اللهم واصلح بين الازواج والزوجات يا رب. اللهم اصلح اسر المسلمين يا رب. اللهم الف بين قلوب المسلمين. اللهم الف بين قلوب الاباء والامهات وبين قلوب
الاباء والابناء اللهم اصلح اسرنا. اللهم اقمها على ما يرضيك عنها يا رب العرش الكريم. اللهم اجعل هذا العيد فرحة على كل الاسر المسلمة. اللهم اجعل هذا العيد فرحة على كل الاسر المسلمة. يلا يا جماعة خليكم ايجابيين. اي واحد منكم او اي واحدة منكم عارف واحد وواحدة قرايبه
حبايبه وجيرانه متشكلين مع بعض في العيد اتقوا الله. اتقوا الله صالحوهم وتدخلوا. ساعات خلاص بقى الاتنين عايزين يتصالحوا ومحتاجين حد بس بس يدخل بينهم كده. خلوا لكم دور ايجابي عشان يبقى عيد بجد. وربنا يديكم سواب رهيب او اصلاح بين الناس. ومن يفعل ذلك ابتغاء مرضات الله
سوف نؤتيه اجرا عظيما. سبحانك اللهم وبحمدك. اشهد ان لا اله الا انت. استغفرك واتوب اليك